|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 217 487 4604, +381 21 21 456 F:ounz@vojvodina.gov.rs |
|  | ČÍSLO: 128-90-1069/2021-05 | DÁTUM: 14.04.2021. |

Podľa článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – uznesenie 37/2016, 29/2017, 24/2019 a 66/2020) v súvislosti s článkom 11 a 23 Pokrajinského parlamentného uznesenia o rozpočte Autonómnej pokrajiny Vojvodiny na rok 2021 (Úradný vestník APV číslo 66/2020) a v súvislosti s Pokrajinským parlamentným uznesením o pridelení rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/19), v rámci projektu Afirmácia multikulturalizmu a tolerancie vo Vojvodine, Pokrajinský sekretariát vzdelávania, predpisov, správy a národnostných menšín – národnostných spoločenstiev vypísal

**VEREJNÝ SÚBEH**

**NA SPOLUFINANCOVANIE PODPROJEKTU „MULTIKULTURALIZMUS NA KLIK"**

Verejný súbeh sa vypisuje na pridelenie dotácií Pokrajinského sekretariát vzdelávania, predpisov, správy a národnostných menšín – národnostných spoločenstiev, registrovaným právnym osobám (združeniam, asociáciám a iným subjektom so sídlom na území Autonómnej pokrajiny Vojvodiny) na usporiadanie 6 odmeňovacích súbehov všeobecného verejného záujmu, pre žiakov základných a stredných škôl vo Vojvodine a to v oblasti multikultúrnosti, tolerancie a ochrany a prezentovania etnickej rôznorodosti a kultúrnej identity národnostných menšín - národnostných spoločenstiev vo Vojvodine.

Verejný súbeh je vypísaný na celkovú sumu **500.000,00 dinárov.**

**I. VŠEOBECNÉ PODMIENKY SÚBEHU**

Prostriedky sa prideľujú na usporiadanie 6 odmeňovacích verejných súbehov v priebehu roku 2021.

**II. PODMIENKY SÚBEHU**

* Na verejný súbeh sa môžu prihlásiť výlučne registrované právnické osoby – organizácie, združenia, asociácie a iné subjekty so sídlom na území Autonómnej pokrajiny Vojvodiny.
* Na verejný súbeh sa nemôžu uchádzať priami a nepriami používatelia rozpočtu, spoločnosti a národnostné rady národnostných menšín.
* Na verejný súbeh sa prideľujú finančné prostriedky na usporiadanie 6 verejných súbehov podľa:
	+ - * + odmeňovacie súbehy sa vypisujú na predloženie príspevkov na vybrané témy z oblasti multikulturalizmu, tolerancie a zachovania a podpory etnickej rozmanitosti a kultúrnej identity národnostných menšín – národnostných spoločenstiev Vojvodiny;
				+ odmeňovacie súbehy sú určené pre žiakov základných a stredných škôl z AP Vojvodiny, z čoho 3 sú určené žiakom základných škôl a 3 žiakom stredných škôl;
				+ odmeňovacie súbehy sú verejné s povinnosťou vybraného používateľa písomne informovať ​​(alebo e-mailom) všetky inštitúcie základného a stredného vzdelávania v AP Vojvodina o podmienkach a termínoch súbehu;
				+ odmeňovacie súbehy sa musia uskutočniť v roku 2021.
* Podávatelia prihlášky na verejný súbeh musia okrem prihlášky predložiť aj:
	+ - * + podrobný plán podprojektu a opis aktivít;
				+ návrh dynamiky realizácie aktivít v roku 2021;
				+ návrh tém a foriem prác, ktoré budú predmetom súbehu;
				+ návrh výherného fondu a formy odmeňovania;
				+ návrh rozpočtu na podprojekt;
				+ návrh modelu spolupráce so sekretariátom pri realizácii podprojektu;
				+ úradný dôkaz o registrácii podávateľa prihlášky (fotokópia).

**III. OSOBITNÉ PODMIENKY**

**Verejné obstarávanie**

Ak príjemca finančných prostriedkov z tohto súbehu patrí pod pôsobnosť Zákona o verejnom obstarávaní alebo ak finančné prostriedky získané týmto súbehom budú použité na obstaranie prác, tovaru alebo služieb a účasť verejných finančných prostriedkov predstavuje viac ako 50% hodnoty obstarávania, považuje sa príjemca za obstarávateľa a je povinný uplatňovať Zákon o verejnom obstarávaní.

**IV. SPÔSOB APLIKOVANIA**

* Žiadosti sa predkladajú v jednom vyhotovení, výlučne na súbehových formulároch sekretariátu;
* Súbehovú dokumentáciu si možno prebrať od 14. apríla 2021 v priestoroch sekretariátu alebo stiahnuť na webovej stránke www.puma.vojvodina.gov.rs
* Žiadateľ môže predložiť iba jednu žiadosť na súbeh;
* Žiadosti na súbeh sa predkladajú v srbskom jazyku alebo v jazyku národnostného spoločenstva, ktorý sa úradne používa v Autonómnej pokrajine Vojvodine;
* Prihlášky musia byť predložené osobne odovzdaním v spisovni pokrajinských správnych orgánov v Novom Sade (budova Pokrajinskej vlády) alebo zaslané poštou na adresu:

*Pokrajinský sekretariát vzdelávania, predpisov,*

*správy a národnostných menšín – národnostných spoločenstiev*

*21 000 Nový Sad*

*Bulvár Mihajla Pupina 16*

*S označením: VEREJNÝ SÚBEH NA SPOLUFINANCOVANIE PODPROJEKTU „MULTIKULTURALIZMUS NA KLIK"*

* Súbeh je otvorený do 23. apríla 2021.

**V. HODNOTENIE PROJEKTOV A ROZHODOVANIE O PRIDELENÍ PROSTRIEDKOV**

* Predložené žiadosti posudzuje komisia, ktorú vymenuje pokrajinský tajomníkvzdelávania, predpisov, správy a národnostných menšín – národnostných spoločenstiev;
* Komisia nebude posudzovať oneskorené a neúplné alebo nesprávne vyplnené žiadosti, tiež tie žiadosti, ktoré nepodali oprávnené osoby, žiadosti vyplnené nečitateľne alebo grafitovou ceruzkou ako ani žiadosti, ktoré nie sú predmetom súbehu;
* Kritériá, ktoré sa budú uplatňovať pri rozhodovaní o výbere organizátora súbehu:
	+ - * + návrh formy prác a témy udeľovania súbehov;
				+ kvalita návrhov aktivít, hodnotenie efektívnosti a možnosti úplnej realizácie cieľa a témy súbehu;
				+ návrh dynamiky realizácie odmeňovacích súbehov v roku 2021;
				+ návrh spôsobu odmeny a rozpočtu podprojektu;
				+ návrh modelu spolupráce so sekretariátom pri realizácii podprojektu;
				+ predchádzajúce aktivity podávateľa prihlášky v súvislosti s oblasťami, na ktoré sa vzťahujú odmeňovacie súbehy.
* Komisia nebude posudzovať prihlášky žiadateľov, ktorým boli pridelené finančné prostriedky na základe predchádzajúcich súbehov sekretariátu, ktorí si nevysporiadali záväzky vyplývajúce z týchto súbehov;
* Sekretariát si vyhradzuje právo podľa potreby požiadať žiadateľa o poskytnutie dodatočnej dokumentácie a informácií alebo o príchod na miesto alebo určiť splnenie ďalších podmienok na pridelenie finančných prostriedkov;
* Rozhodnutie o pridelení finančných prostriedkov vynáša pokrajinský tajomník na základe návrhu súbehovej komisie;
* Prihláška a pripojená dokumentácia sa nevracajú žiadateľom;
* S podávateľmi prihlášky, ktorým boli povolené finančné prostriedky, Pokrajinský sekretariát vzdelávania, predpisov, správy a národnostných menšín – národnostných spoločenstiev uzavrie zmluvu o financovaní činnosti, na základe ktorej sa prostriedky vyplatia.
* Výsledky súbehu sa po ukončení súbehu zverejňujú na oficiálnej webovej stránke sekretariátu.

Ďalšie informácie o verejnom súbehu možno dostať na sekretariáte, tel. č. 021/ 487 4604, alebo prostredníctvom e-mailu bojan.greguric@vojvodina.gov.rs.

 Pokrajinský tajomník

 Zsolt Szakállas v.r.